રબારી ઉત્સવપ્રિય પ્રજા છે. કાનુડો, રમેંણ, પલ્લી અને પુંજ જેવા ઉત્સવો પોતીકા ભાવથી ઊજવે છે. જન્માષ્ટમીએ કાનુડાનો ‘બર્થડે’ જન્મદિવસ આવે એને હોંશેહોંશે ઉજવાય છે. કાછેલા રબારી ગોકુળઅષ્ટમીએ ‘કાનુડો’ રાખે છે. ગોસ્વામી કહે છે કે કાનુડો એ યશોદાની પૂજા છે. દાગીના રાખવાની માટીની કોઠીની આકૃતિનો કાનુડો બનાવે છે, કાનુડાની રાતે નહેડો ધમધમે. પહેલું આણું વળીને આવેલ જોવનવંતી વહુવારુઓથી માંડીને ઠરીઠામ થયેલ બાઇઓ ‘કાનુડો’ રમવા કુંડાળે પડે અને ગીતો ગવાય ઃ